ලොකු දුව සුභානිද ඇගේ සැමියාද නිවසට පැමිනෙන හැමවෙලාවකම අඹ ගහ ගැන අනතුරු අඟවන්නට වු‍යේ අඹ ගස මහගෙදර වහලයට කඩා වැටීමෙන් තමන් දෙදෙනාට හානි වීමටත් වඩා මහ ගෙදර සුන්දරත්වයට හානි වන නිසාවෙන් බැව් ඉස්කෝලේ හාමිනේට කෙසේවෙතත් ලොකු ඉස්කෝලේ මහත්තයාට නම් රහසක් නොවේ.තමන් කුඩා කල එකම සහෝදරයා සමඟින් මහගෙදර විශාල ඉඩමේ කෙලි සෙල්ලමේ යෙදෙද්දී මේ මහා අඹ ගස තරුණ අඹ ගසක්ව තිබූ ආකාරය ඉස්කෝලේ මහත්තයාට අද මෙන්ම මතකය.